Pasiūlymas Tarybos reglamentas numatantis bemuitį režimą nurodytoms farmacinėms veikliosioms medžiagoms, turinčioms Pasaulio sveikatos organizacijos „tarptautinį bendrinį pavadinimą“ (INN), ir nurodytiems produktams, naudojamiems galutiniams farmacijos produktams gaminti, ir iš dalies keičiantis Reglamento (EEB) Nr. 2658/87 I priedą /* KOM/2006/0616 galutinis - ACC 2006/0020 */





[pic] | EUROPOS BENDRIJŲ KOMISIJA | Briuselis, 24.10.2006 COM (2006) 616 galutinis 2006/0204(ACC) Pasiūlymas TARYBOS REGLAMENTAS numatantis bemuitį režimą nurodytoms farmacinėms veikliosioms medžiagoms, turinčioms Pasaulio sveikatos organizacijos „tarptautinį bendrinį pavadinimą“ (INN), ir nurodytiems produktams, naudojamiems galutiniams farmacijos produktams gaminti, ir iš dalies keičiantis Reglamento (EEB) Nr. 2658/87 I priedą (pateikta Komisijos) AIŠKINAMASIS MEMORANDUMAS Taryba raginama leisti į jau galiojantį 7329 produktų, kurių importui į ES taikomas bemuitis režimas, sąrašą įtraukti 1290 farmacijos ir chemijos produktus. EB bemuitis režimas taikomas 7329 produktų importui, kaip numatyta 1994 m. diskusijų dėl prekybos farmacijos produktais protokole, dėl kurio susitarta Pasaulio prekybos organizacijoje. Trečioji produktų, kuriems taikomas šis protokolas, peržiūra pradėta 2000 m. pagal to protokolo 3 straipsnį, kuriame reikalaujama, kad bent kartą per trejus metus dalyviai peržiūrėtų neapmuitinamų produktų sąrašą, siekiant į jį įtraukti papildomus farmacijos produktus. EB dalyvavo šiose techninėse diskusijose. Diskusijų metu dalyviai padarė išvadą, kad bemuitis režimas turėtų būti taikomas papildomiems INN ir tarpiniams produktams, naudojamiems galutiniams farmacijos produktams gaminti, ir kad turėtų būti išplėstas tam tikrų priešdėlių ir priesagų, kurios apibūdina INN turinčių medžiagų druskas, esterius arba hidratus, sąrašas; todėl neapmuitinamų produktų sąrašas turėtų būtų papildytas 1290 naujomis medžiagomis. Techninėse diskusijose konsultuotasi su valstybėmis narėmis. Taryba raginama priimti pridedamą Tarybos reglamento pasiūlymą, iš dalies keičiantį Tarybos reglamento (EEB) Nr. 2658/87 I priedą, kad bemuitis režimas Bendrijoje būtų pradėtas taikyti pirmiau minėtiems 1290 farmacijos ir chemijos produktams. 2006/0204(ACC) Pasiūlymas TARYBOS REGLAMENTAS numatantis bemuitį režimą nurodytoms farmacinėms veikliosioms medžiagoms, turinčioms Pasaulio sveikatos organizacijos „tarptautinį bendrinį pavadinimą“ (INN), ir nurodytiems produktams, naudojamiems galutiniams farmacijos produktams gaminti, ir iš dalies keičiantis Reglamento (EEB) Nr. 2658/87 I priedą EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 133 straipsnį, atsižvelgdama į Komisijos pasiūlymą[1], kadangi: 1. Urugvajaus raundo derybų metu Bendrija ir nemažai šalių padarė išvadą, kad bemuitis režimas turėtų būti taikomas Suderintosios sistemos (SS) 30 skirsnio ir SS 2936, 2937, 2939 ir 2941 pozicijų produktams ir tam tikroms farmacinėms veikliosioms medžiagoms, turinčioms Pasaulio sveikatos organizacijos „tarptautinį bendrinį pavadinimą“ (INN), taip pat kai kurioms tokių INN druskoms, esteriams ir hidratams, be to, tam tikriems tarpiniams produktams, naudojamiems galutiniams produktams gaminti. 2. Diskusijų rezultatai, kaip nurodyta diskusijų protokole, buvo įtraukti į dalyvių tarifų sąrašus, pridėtus prie 1994 m. GATT Marakešo protokolo. 3. Dalyviai nutarė, kad, siekiant peržiūrėti neapmuitinamų produktų sąrašą ir bendru sutarimu į jį įtraukti papildomus farmacijos produktus, PPO narių, diskusijų protokolo šalių, atstovų susitikimai PPO prekybos prekėmis taryboje paprastai vyks bent kartą per trejus metus. 4. Įvyko dvi tokios peržiūros ir buvo nutarta, kad bemuitį režimą papildomai reikėtų taikyti tam tikriems INN ir tarpiniams produktams, naudojamiems galutiniams farmacijos produktams gaminti, ir kad turėtų būti išplėstas tam tikrų priešdėlių ir priesagų, kurios apibūdina INN turinčių medžiagų druskas, esterius arba hidratus, sąrašas. 5. Nutarta, kad tikslinga surengti trečią peržiūrą, kuri pradėta 2000 m. Padaryta išvada, kad bemuitį režimą reikėtų taikyti tam tikriems INN ir tarpiniams produktams, naudojamiems galutiniams farmacijos produktams gaminti, ir kad tam tikri tarpiniai produktai turėtų būti perkelti į INN sąrašą, be to, turėtų būti išplėstas tam tikrų priešdėlių ir priesagų, kurios apibūdina INN turinčių medžiagų druskas, esterius arba hidratus, sąrašas. 6. Reglamentu (EEB) Nr. 2658/87[2] priimta prekių nomenklatūra (toliau − Kombinuotoji nomenklatūra) ir nustatytos Bendrojo muitų tarifo konvencinių muitų normos. 7. Todėl Reglamentas (EEB) Nr. 2658/87 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Nuo 2007 m. sausio 1 d. Bendrijoje bemuitis režimas pradedamas taikyti I priede išvardytiems INN. 2 straipsnis Nuo 2007 m. sausio 1 d. priešdėlių ir priesagų, kurios kartu su INN apibūdina INN turinčių medžiagų druskas, esterius arba hidratus, kuriems taip pat taikomas bemuitis režimas, jeigu jie klasifikuojami priskiriant juos tai pačiai 6 skaitmenų kodu žymimai SS subpozicijai kaip ir atitinkama INN turinti medžiaga, sąrašas pakeičiamas II priedo sąrašu. 3 straipsnis Nuo 2007 m. sausio 1 d. Bendrijoje bemuitis režimas pradedamas taikyti III priede išvardytiems tarpiniams produktams, naudojamiems farmacijos produktams gaminti. 4 straipsnis Nuo 2007 m. sausio 1 d. bemuitis režimas nebetaikomas IV priede išvardytiems tarpiniams produktams. 5 straipsnis Atitinkamai iš dalies keičiami Reglamento (EEB) Nr. 2658/87 I priedo trečios dalies II skirsnio 3, 4 ir 6 priedai (Neapmuitinamų farmacinių medžiagų sąrašas). 6 straipsnis Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje . Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, […] Tarybos vardu Pirmininkas […] PRIEDAS Žr. pridėtus dokumentus. TEISINĘ GALIĄ TURINTI FINANSINĖ PAŽYMA, SKIRTA PAŽYMOMS, KURIŲ POVEIKIS BIUDŽETUI YRA IŠIMTINAI SUSIJĘS SU PAJAMOMIS 1. PASIŪLYMO PAVADINIMAS: Tarybos reglamento pasiūlymas, numatantis bemuitį režimą nurodytoms farmacinėms veikliosioms medžiagoms, turinčioms Pasaulio sveikatos organizacijos „tarptautinį bendrinį pavadinimą“ (INN), ir nurodytiems produktams, naudojamiems galutiniams farmacijos produktams gaminti, ir iš dalies keičiantis Reglamento (EEB) Nr. 2658/87 I priedą. 2. BIUDŽETO EILUTĖS Skyrius ir straipsnis: 12 skyriaus 120 straipsnis 2007 m. numatoma suma: 172,5 mln. EUR 3. FINANSINIS POVEIKIS ( Pasiūlymas neturi finansinio poveikio. x Pasiūlymas neturi finansinio poveikio išlaidoms, tačiau daro finansinę įtaką pajamoms, poveikis yra toks: (mln. EUR vienos dešimtosios tikslumu) Biudžeto eilutė | Pajamos[3] | 12 mėnesių laikotarpis, kurio pradžia metai/mėnuo/diena | [2007 metai] | 120 straipsnis | Poveikis nuosaviems ištekliams | 2007/01/01 | - 172,5 | 4. KOVOS SU SUKČIAVIMU PRIEMONĖS Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedo „Kombinuotoji nomenklatūra“ pirmos dalies preliminariųjų nuostatų II skyriaus specialioji nuostata C „Farmacijos produktai“ (OL L 256, 1987 9 7, su paskutiniais pakeitimais, padarytais Reglamentu (EB) Nr. 1719/2005, OL L 286, 2005 10 28). 5. KITOS PASTABOS Šios operacijos sąnaudas įvertino Europos chemijos pramonės taryba (CEFIC). Vertinant antrąją peržiūrą spėjama, kad farmacine veikla besiverčiančios Europos bendrovės dėl tarifų sutaupė maždaug 100 mln. EUR. Tuo remiantis su trečiąja peržiūra susiję duomenys yra tokie: - Po 1999 m. peržiūros į farmacijos susitarimą įtraukti 272 nauji INN ir 365 nauji tarpiniai produktai, t. y. iš viso 637 nauji produktai. - Po trečios peržiūros bus įtraukti 820 nauji INN ir 470 nauji tarpiniai produktai, t. y. iš viso 1290 nauji produktai. 100 mln. EUR padalijus iš 637, o gautą skaičių padauginus iš 1290, pradinė suma yra apie 200 mln. EUR. Atsižvelgiant į 15 % infliaciją, galima spėti, kad 2007 m. suma sieks maždaug 230 mln. EUR. Todėl spėjama, kad dėl šio reglamento patirtas poveikis pajamų nuostoliams yra maždaug 230 mln. EUR (bendra suma, išlaidos renkant įskaičiuotos), padauginti iš 0,75, t. y. 172,5 mln. EUR 2007 m. Valstybės narės turės įvertinti įprastų nuosavų išteklių nuostolius, pridėdamos BNP. [1] OL C […] […], p. […] [2] OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 486/2006 (OL L 88, 2006 3 25, p. 1). [3] Tradiciniams nuosaviems ištekliams (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų.